
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 50664/1588 (1) 

Έγκριση γενικού πολεοδομικού σχεδίου του Δήμου Κηφισιάς (Νομού 

Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέκταση πολεο- 
δομικών σχεδίων, οικιστική ανάπτυξη και σχετικές ρυθμίσεις (Α’ 33). 

2. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

3. Τις διατάξεις της παρ. 1 του άρθρου 19 του Ν. 1849/1989 «Επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής Κατοικίας και άλλες διατάξεις» (Α' 113). 

4. Τις διατάξεις των άρθρων 3, 4 και 5 (παρ. 3 και 4) του Ν. 1515/ 
1985 «Ρυθμιστικό σχέδιο και πρόγραμμα προστασίας Περιβάλλοντος 
της ευρύτερης περιοχής της Αθήνας» (Α' 18). 

5. Τις διατάξεις του άρθρου 41 του Ν. 1975/1991 «Είσοδος - έξο¬ 
δος, παραμονή, εργασία, απέλαση αλλοδαπών, διαδικασία αναγνώρι¬ 
σης αλλοδαπών προσφύγων και άλλες διατάξεις» (Α' 184). 

6. Την 19658/841/14.4.1984 απόφαση του Υπουργού Χωροτα¬ 
ξίας, Οικισμού και Περιβάλλοντος «Κίνηση της διαδικασίας σύνταξης 
του γενικού πολεοδομικού σχεδίου του ηπειρωτικού τμήματος του Ν. 
Αττικής» (ΦΕΚ 154/Δ/83 διόρθωση ΦΕΚ 457/Δ/84). 

7. Το 41311/4013/25.7.86 έγγραφο της Διεύθυνσης Γ2 του 
Υπουργείου Περιβάλλοντος, Χωροταξίας και Δημοσίων Έργων προς 
τους αρμόδιους φορείς. 

8. Το Π.Φ.Κ./Φ.288/9.8.86 έγγραφο της Δημόσιας Επιχείρησης 
Ηλεκτρισμού. 

9. Το 868/179/6.2.1987 έγγραφο της Κτηματικής Εταιρείας του 
Δημοσίου. 

10. Το 15541/11.9.1986 έγγραφο του Οργανισμού Εργατικής 
Κατοικίας (ΟΕΚ). 


11. Το 528448/13.8.86 έγγραφο του Ελληνικού Οργανισμού Του¬ 
ρισμού (ΕΟΤ). 

12. Το 136756/3.10.86 έγγραφο της Εταιρείας Υδρεύσεως και 
Αποχετέύσεως Πρωτευούσης. 

13. Το 1922/2.6.1987 έγγραφο της 1ης Εφορείας Βυζαντινών Αρ¬ 
χαιοτήτων. 

14. Το 3026/10.9.1985 έγγραφο της Β' Εφορείας Προϊστορικών 
και Κλασσικών Αρχαιοτήτων Αττικής. 

15. Τα 7214/86/26.5.87 και 8715/20.11.87 έγγραφα της Διεύ¬ 
θυνσης Γεωργίας Νομού Αττικής, Διαμέρισμα Ανατολικής Αττικής. 

16. Τα 105193/6335/12.8.86 και 79366/3507/5.7.1988 έγ¬ 
γραφα του Υπουργείου Γεωργίας, Διεύθυνση Προστασίας Δασών και 
Δ.Π. 

17. Το Δ.Ε. 9280/Η έγγραφο της Διεύθυνσης Γ' Δημοσίων Επενδύ¬ 
σεων του Υπουργείου Εθνικής Οικονομίας. 

18. Τις 340/86, 398/86,130/87,131/87,134/87 και 56/87 
γνωμοδοτήσεις του Δημοτικού Συμβουλίου Κηφισίας. 

19. Το γεγονός ότι οι υπόλοιποι φορείς δεν απάντησαν μέχρι σήμερα. 

20. Τις 3/87 και 2/88 γνωμοδοτήσεις του Συμβουλίου Χωροτα¬ 
ξίας, Οικισμού και Περιβάλλοντος Ανατολικής Αττικής. 

21. Την 3/συν.19/3.12.1991 γνωμοδότηση της εκτελεστικής επι¬ 
τροπής του Οργανισμού Αθήνας, αποφασίζουμε: 

1. Εγκρϊνεται το γενικό πολεοδομικό σχέδιο του Δήμου Κηφισιάς (Ν. 
Αττικής) όπως τα όριά του προσδιορίζονται με κόκκινη γραμμή στους 
χάρτες Π.1. (3 πινακίδες) σε κλίμακα 1:10.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του Δήμου για πληθυσμιακό μέγεθος 
45.000 κατοίκων (πληθυσμός 1991) με: 

α) Την επέκταση του σχεδίου πόλης σε εκτάσεις πυκνοδομημένες, 
αραιοδομημένες και αδόμητες και ζωνών άλλων χρήσεων πλην κατοι¬ 
κίας με τη δημιουργία δέκα τριών (13) πολεοδομικών ενοτήτων - γει¬ 
τονιών με μέση πυκνότητα οικήσεως και μέσο συντελεστή δόμησης των 
πολεοδομικών ενοτήτων ως εξής: 


Πολεοδομική Μέση πυκνότητα Μέσος Σ.Δ. 

ενότητα - γειτονιά Κατ/Ηα 


1. Άνω Κηφισιά 

48,5 

0,6 

2. Αλώνια 

89,0 

0,7 

3. Φάρος (Κέντρο Κηφισιάς) 

42,5 

0,6 

4. Κεφαλάρι 

20,4 

0,4 

5. Πολιτεία 

31,8 

0,6 

6. Στροφύλι* 

29,1 

0,6 

7. Προφήτης Ηλείας 

69,1 

0,6 

8. Αγία Κυριακή 

76,5 

0,5 

9. Κάτω Κηφισιά 

39,2 

0,5 


* Τμήμα του Δήμου Ερυθραίας οργανώνεται πολεοδομικά με την ΠΕ6 του Δήμου Κηφι¬ 
σιάς και επίσης τμήμα του Δήμου Κηφισιάς οργανώνεται πολεοδομικά με την ΠΕ2 του Δ. 
Ερυθραίας. 

10. Νέα Κηφισιά-Ούλεν 39,4 0,5 

11. Νέα Κηφισιά-Αγία Άννα- 

Πλαχεία Ηλυσίων 32,5 0,6 

12. Αδάμες-Πελοποννησίων 22,7 0,6 

13. Αδάμες-Γράμμος-Φοίνιξ 19,3 0,4 


β) Τον προσδιορισμό των χρήσεων γης όπως φαίνονται στους χάρτες 
Π-1 και ειδικότερα: 

- Τον καθορισμό ως κυρίαρχης χρήσης της χρήσης αμιγούς κατοι¬ 
κίας, όπως προσδιορίζεται από το άρθρο 2 του από 23.2.87 Π.Δ/τος 
(Δ' 166). Στο τμήμα του δήμου που έχει χαρακτηρισθεί ως παραδο¬ 
σιακό ισχύουν οι χρήσεις που καθορίσθηκαν με τα από 12.2.1982 (Δ' 
180), 20.10.1983 (Δ' 694), 28.9.1987 (Δ' 1035) και 26.7.1990 
(Δ' 517) Π.Δ/τα. 

Στα οικόπεδα που έχουν πρόσωπο επί των παραπλεύρων οδών των 
Λεωφ. Αθηνών - Λαμίας (Εθνικής Οδού 1) και Κύμης και σε βάθος μέ¬ 
χρι ενός οικοδομικού τετραγώνου, πλην των χρήσεων της αμιγούς κα¬ 
τοικίας, καθορίζονται και οι παρακάτω χρήσεις της γενικής κατοικίας 
όπως προσδιορίζονται από το άρθρο 3 του ως άνω Π.Δ/τος. 

- Γραφεία, Τράπεζες, ασφάλειες, κοινωφελείς οργανισμοί 

- Κτίρια εκπαίδευσης 

- Εστιατόρια 

- Αναψυκτήρια 

- Πρατήρια βενζίνης 

- Αθλητικές εγκαταστάσεις 

- Κτίρια, γήπεδα στάθμευσης 

- Πολιτιστικά κτίρια (και εν γένει πολιτιστικές εγκαταστάσεις) 

- Διατήρηση του υπάρχοντος πολεοδομικού κέντρου του Δήμου επί 
της Λ. Κηφισίας έως και την οδό Όθωνος και στην περιοχή που περι¬ 
κλείεται από τις οδούς Κασσαβέτη, Κύπρου, Κολοκοτρώνη, Γεωργα- 
ντά, Αργυροπούλου και Παπαδιαμάντη και στις ιδιοκτησίες που έχουν 
πρόσωπο επ’ αυτών. 

- Δημιουργία τοπικών κέντρων στις περιοχές: 

α) Αγ. Κυριακή (ΠΕ8) με ανάπτυξη αυτού επί των οδών Λ. Κα- 
τσώνη, Αγ. Κυριακής και Μ. Μπότσαρη, β) Ούλεν (ΠΕ.10) επί των 
ιδιοκτησιών που έχουν πρόσωπο επί των οδών Ελαιών (από Ρέμβης 
έως Αιολίας) κάι Ιλισσίων (από την πλατεία έως Αιολίας),γ) Φραγκο- 
πούλου - Κάτω Κηφισιά (ΠΕ9) επί των ιδιοκτησιών που έχουν πρό¬ 
σωπο επί της οδού Φραγκοπούλου από την οδό Λύρα έως Μπότσαρη, δ) 
Α. Κηφισιά (ΠΕΙ) επί των ιδιοκτησιών που έχουν πρόσωπο επί της 
οδού Κυκλάδων από την Εθν. Στρατού έως την 25ης Μαρτίου, ε) Αδά- 
μες (ΠΕ12) και στ) Αδάμες (ΠΕ13). 

- Στα πολεοδομικά - τοπικά κέντρα επιτρέπονται οι χρήσεις που 
προσδιορίζονται από το άρθρο 3 του από 23.2.1987 Π.Δ/τος (Δ' 166) 
με εξαίρεση τα πρατήρια βενζίνης. 

- Πρατήρια βενζίνης επιτρέπονται μόνο επί της Λεωφ. Κηφισσίας, 
και των παραπλεύρων οδών της Εθνικής οδού και Κύμης. 

- Τον καθορισμό ζώνης αναψυχής γύρω από την πλατεία Κεφαλα- 
ρίου. Στη ζώνη αυτή επιτρέπονται οι χρήσεις που προσδιορίζονται 
από το άρθρο 8 του από 23.2.1987 Π.Δ/τος (Δ' 166) με εξαίρεση πρα¬ 
τήρια βενζίνης και εγκαταστάσεις μέσων μαζικών μεταφορών. Επιτρέ¬ 
πονται εμπορικά καταστήματα (τοπικού επιπέδου) μόνο στο ισόγειο. 

- Ανάπτυξη πολιτιστικών λειτουργιών στην: α) Πολεοδομική ενό¬ 
τητα 3 (Φάρος - Κ. Κηφισσιά) μεταξύ των οδών Λεβίδου και Δημοσθέ¬ 
νους. Ειδικότερα στο κτήμα του Ιδρύματος Χατζηκώστα όπου το 50% 
της έκτασής του καθορίζονται χρήσεις αθλητισμού και πολιτιστικών 
δραστηριοτήτων και στο υπόποιπο 50% της έκτασής του αμιγής κατοι¬ 
κία, β) Στην ΠΕ4 (Κεφαλάρι), γ) Στα λατομεία Κοκκιναρά δ) Στην βίλα 
Καζούλη και ε) Στην ΠΕ5 (Πολιτεία). 

- Η ζώνη ΕΜ του Π.Δ/τος 84/84 (Α' 33) οργανώνεται σε Βιομη¬ 
χανικό Πάρκο (ΒΙΟΠΑ) όπου επιτρέπονται οι χρήσεις που προσδιορίζο¬ 
νται από το άρθρο 5 του από 23.2.87 Π.Δ/τος (Δ’ 166). 

γ) Την γενική εκτίμηση των αναγκών σε γη (Ηα) για κοινωνική υπο¬ 
δομή σε επίπεδο πόλης και πολεοδομικών ενοτήτων όπως φαίνονται 
στον πίνακα «ΚΟΙΝΩΝΙΚΗ ΥΠΟΔΟΜΗ ΣΤΙΣ ΠΟΛΕΟΔΟΜΙΚΕΣ 
ΕΝΟΤΗΤΕΣ» και ειδικότερα: 


- Δημιουργία αθλητικών εγκαταστάσεων στις πολεοδομικές ενότη¬ 
τες Άνω Κηφισιάς, Στροφυλίου, Κάτω Κηφισιάς, Αλωνίων και Αγ. 
Άννας. 

- Δημιουργία αθλητικού πυρήνα Β στην πολεοδομική ενότητα Νέας 
Κηφισιάς και δημιουργία ανοικτού γυμναστηρίου στην πολεοδομική 
ενότητα Κεφαλαρίου. 

- Δημιουργία αθλητικού κέντρου στην πολεοδομική ενότητα Φρα¬ 
γκοπούλου. 

- Καθορισμός τμήματος της περιοχής Κεφαλαρίου ως χώρου ανα- 
ψυχής 

- Δημιουργία κέντρου υγείας 

- Δημιουργία βρεφονηπιακών σταθμών στις πολεοδομικές ενότητες 
Αγίας Κυριακής, Φάρου, Ν. Κηφισιάς και Στροφυλίου. 

- Προστασία της περιοχής του ρέματος Κοκκιναρά και διαφύλαξη 
της ζώνης του κυρίως ρέματος σαν κοινόχρηστο πράσινο. 

- Δημιουργία τριών (3) γυμνασίων και λυκείων για το σύνολο του 
πληθυσμού. 

Β. Τις προτάσεις για το οδικό δίκτυο και τα απαραίτητα έργα και με¬ 
λέτες δικτύων υποδομής όπως φαίνονται στους χάρτες Π-2 (3 πινακί¬ 
δες) και Π-3 (3 πινακίδες) σε-κλίμακα 1:10.000 και ειδικότερα: 

1. Οδικό δίκτυο 

- Αποσυμφόρηση του Κέντρου και του αστικού ιστού από την υπερ¬ 
τοπική κυκλοφορία με τη διέλευση των οχημάτων και υποχρεωτικά των 
φορτηγών από το προτεινόμενο σύστημα Σταυρού Ελευσίνας, Κύμης. 

- Δημιουργία ανισόπεδου κόμβου σύνδεσης της Λεωφ. Κύμης με την 
Εθνική Οδό Νο 1 και δημιουργία ανισοπέδου κόμβου στις διασταυρώ¬ 
σεις Λ. Κύμης με την Ελ. Βενιζέλου - Αχαρνών. 

- Δημιουργία συστήματος δρόμων μεταξύ του Ζηρίνειου και της 
οδού Χαρ. Τρικούπη που αποτελούν οι δρόμοι Τατοΐου, Κηφισσίας, 
Χαρ. Τρικούπη, με κύριο σκοπό την κυκλοφοριακή αποσυμφόρηση της 
κεντρικής περιοχής με την: 

- Κατασκευή της οδού Άνδρου και σύνδεσή της με την Χαρ. Τρι- 
κούπη. 

- Δημιουργία χώρων στάθμευσης μεγάλης χωρητικότητας: α) Σε 
χώρο κοντά στο σταθμό, β) Στο Ζηρίνειο και γ) Στην πλατεία Πλατάνου 
σε έκταση ιδιοκτησίας της Εθνικής Τράπεζας Ελλάδος όπου προβλέπε- 
ται κατασκευή σταθμού αυτοκινήτων χωρητικότητας 400 τουλάχιστον 
θέσεων στάθμευσης. 

2. Δίκτυο ύδρευσης 

- Αντικατάσταση των αγωγών και τοποθέτηση δικλείδων και με¬ 
τρητών ροής για τον εντοπισμό των διαρροών. 

- Αντικατάσταση μακροπρόθεσμα του υπάρχοντος συστήματος με¬ 
τρητών με την τοποθέτησή τους στην οικοδομική γραμμή των κτιρίων 
επί των πεζοδρομίων. 

3. Αποχετευτικό δίκτυο 

- Κατασκευή πρόσθετων συλλεκτηρίων αγωγών για διοχέτευση λυ¬ 
μάτων στο σύστημα αποχέτευσης 

- Σύνδεση εργοστασίων με κεντρικό αποχετευτικό αγωγό κατά μή¬ 
κος της Εθνικής Οδού, για να μη ρίχνονται τα βιομηχανικά απόβλητα 
(ανεπεξέργαστα) στο ρέμα της Πύρνας. 

- Καθαρισμός και επεξεργασία των αποβλήτων πριν διοχετευθούν 
στον κεντρικό αγωγό αποχέτευσης. 

4. Αποχέτευση όμβριων 

- Δημιουργία δικτύου όμβριων στους κύριους δρόμους και στα προ¬ 
βληματικά σημεία. 

- Διευθέτηση των ρεμάτων Πύρνας, Κοκκιναρά και Καράβελη με 
ανοικτή κατά προτίμηση, διατομή, με παράλληλη διαμόρφωση ζώνης 
πρασίνου. 

5. Ενεργειακό δίκτυο 

- Σταδιακή μετατροπή των εναέριων γραμμών σε υπόγειες γραμμές 
καλωδίων ΜΤ ή ΧΤ καθώς και των εναερίων Υ/Σ σε εσωτερικούς κύ¬ 
ρια, στις κατοικημένες περιοχές για την ασφάλεια των κατοίκων. 

Γ. Τις προτάσεις για την λήψη μέτρων για την προστασία του περι¬ 
βάλλοντος όπως φαίνονται στους χάρτες Π4 (3 Πιν.) και ειδικότερα: 

- Προστασία του ορεινού όγκου της Πεντέλης που αποτελεί κύριο πε¬ 
ριβαλλοντικό στοιχείο του Δήμου Κηφισιάς σύμφωνα με το από 
26.8.1988 (Δ' 755) Π.Δ/γμα όπως ισχύει και ειδικότερα: 

- Απομάκρυνση των λατομείων και επιβολή κατάλληλων όρων στα 
δύο λατομεία που λειτουργούν. 

- Προσδιορισμό χρήσεων αναψυχής στον ορεινό όγκο της Πεντέλης 
μετά από ειδική μελέτη. 

- Δημιουργία δύο ζωνών αρχαιολογικού και μνημειακού ενδιαφέρο- 

ντος (Πύρνας Λ41 και Άλσος Λ40). 

1. Αντίτυπα των παραπάνω δώδεκα (12) πρωτοτύπων χαρτών και 
ενός (1) πίνακα που θεωρήθηκαν από τον Προϊστάμενο της Δ/νσης Το¬ 
πογραφικών Εφαρμογών με την 50664/1992 πράξη του δημοσιεύο¬ 
νται σε φωτοσμίκρυνση με την παρούσα απόφαση. 

2. Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτές οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελλος με 
τα απαραίτητα για την έκδοση της οικοδομικής άδειας στοιχεία μέχρι 
την ημερομηνία δημοσίευσης της παρούσας απόφασης, εκτελούνται 



όπως εκδόθηκαν ή εκδίδονται βάσει των υποβληθέντων στοιχείων σε 
συνδυασμό με τις διατάξεις του Ν. 1577/1985 (ΦΕΚ 210 Α’). 

3. Η ισχύς της παρούσας αρχίζει από τις 15.2.1991 ημέρα δημο¬ 
σίευσης της 3497/515/30.1.9 ί απόφασης του Υπουργού Περιβάλλο¬ 
ντος, Χωροταξίας και Δημοσίων Έργων (75 Δ’). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6979/1044 (2) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Δήμου 

Πειραιώς (Νομού Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των κ.λπ.» (Α' 194), όπως προστέθηκε με την παρ. 1 του άθρου 97 του 
Ν. 1892/1990 «Για τον εκσυγχρονισμό και την ανάπτυξη και άλλες 
διατάξεις» (Α' 101). 

2. Τις διατάξεις του από 6.10.1990 Π.Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κ.λπ.» (Δ' 560). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Τις από 20.6.1991 ,(αριθ. πρωτ. 3321/20.6.1991) και 
12.3.1991 (αριθ. πρωτ. 1195/5/12.3.1991) αιτήσεις των Κωνστα¬ 
ντίνου Φραγκούλη και Ιωάννη Ματθαίου. 

5. Την 3321/5/4.11.1991 αιτιολογική έκθεση του Τομέα Μετα¬ 
φορών του Οργανισμού της Αθήνας, αποφασίζουμε: 


1. Καθορίζεται ως χώρος για την κατασκευή υπέργειου εστεγασμέ¬ 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου του Δήμου Πειραιώς (Νομού Αττικής) και εντός 
της περιοχής που καθορίσθηκε με το από 23.11.1990 Π.Δ/γμα (Δ' 
693) για την κατασκευή υπέργειων εστεγασμένων χώρων στάθμευσης 
αυτοκινήτων άνω των 80 θέσεων και ειδικότερα επί των οδών Αθηνών, 
Αγίου Διονυσίου 33 - 34, Αλών 2 και Ζαλεύκου, φερόμενο ως ιδιοκτη¬ 
σία της Ομόρρυθμης Εταιρείας με την επωνυμία «Κ. Φραγκούλης - I. 
Ματθαίου Ο.Ε.» και των Κωνσταντίνου Φραγκούλη και Ιωάννη Ματ¬ 
θαίου, όπως ο χώρος φαίνεται με στοιχεία Α, Β, Γ, Δ, Ε, Ζ, Η, Α στο 
σχετικό πρωτότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την 
6979/1992 πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 116. 

3. Επιτρέπεται επιπλέον των θέσεων στάθμευσης και η χρήση κατα¬ 
στήματος 200,00 τ.μ. 

4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 896/141 (3) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Δήμου 

Πειραιώς (Νομού Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των κ.λπ.» (Α' 194), όπως προστέθηκε με την παρ. 1 του άθρου 97 του 
Ν. 1892/1990 «Για τον εκσυγχρονισμό και την ανάπτυξη και άλλες 
διατάξεις» (Α’ 101). 

2. Τις διατάξεις του από 6.10.1990 Π.Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κ.λ.π.» (Δ’ 560). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Τις από 21.3.1991 (αριθ. πρωτ. 1465/22.3.1991) και 
17.6.1991 (αριθ. πρωτ. 3277/17.6.1991) αιτήσεις της Ιεραποστολι¬ 
κής Αδελφότητος Άγιος Ιωάννης ο Χρυσόστομος δια Κάλλιστου Λα- 
βδάκη. 

5. Την 3277/18/12.11.1991 αιτιολογική έκθεση του Τομέα Με¬ 


ταφορών του Οργανισμού της Αθήνας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ¬ 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου του Δήμου Πειραιώς (Νομού Αττικής) και εντός 
της περιοχής που καθορίσθηκε με το από 23.11.1990 Π.Δ/γμα (Δ' 
693) για την κατασκευή υπέργειων εστεγασμένων χώρων στάθμευσης 
αυτοκινήτων άνω των 80 θέσεων και ειδικότερα επί των οδών Ακτής 
Τζελέπη, Άατιγκος και της πλατείας Καραϊσκάκη, φερόμενο ως ιδιο¬ 
κτησία του «Ιεραποστολικού Σωματείου ο Άγιος Ιωάννης ο Χρυσόστο¬ 
μος - Το σπίτι της Στοργής», όπως ο χώρος φαίνεται με στοιχεία Α, Β, 
Γ, Δ, Α στο σχετικό πρωτότυπο διάγραμμα σε κλίμακα 1:200, που θε¬ 
ωρήθηκε από τον Προϊστάμενο της Δ/νσης Τοπογραφικών Εφαρμογών 
με την 896/1992 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 90. 

3 .^Επιτρέπεται επιπλέον των θέσεων στάθμευσης και η χρήση κατα¬ 
στημάτων 463,55 τ.μ. 

4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιανουάριου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΣΦΡΑΠ&ΩΝ ΥΠΗΡΕΣΙΑΣ ΚΑΙ ΥΠΟΓΡΑΦΩ» 





























